CELEX: 62009CN0535
Language: et
Date: 2009-12-18 00:00:00
Title: Kohtuasi C-535/09 P: Eesti Vabariigi 18. detsembril 2009 esitatud apellatsioonkaebus Euroopa Ühenduste Esimese Astme Kohtu (esimene koda) 2. oktoobri 2009 . aasta otsuse peale kohtuasjas T-324/05: Eesti Vabariik versus Euroopa Komisjon

13.3.2010   
            
            
               ET
            
            
               Euroopa Liidu Teataja
            
            
               C 63/28
            
         Eesti Vabariigi 18. detsembril 2009 esitatud apellatsioonkaebus Euroopa Ühenduste Esimese Astme Kohtu (esimene koda) 2. oktoobri 2009. aasta otsuse peale kohtuasjas T-324/05: Eesti Vabariik versus Euroopa Komisjon
   (Kohtuasi C-535/09 P)
   2010/C 63/46
   Kohtumenetluse keel: eesti keel
   
      Pooled
   
   
      Hageja: Eesti Vabariik (esindaja: L. Uibo)
   
      Teised menetlusosalised: Euroopa Komisjon, Läti Vabariik
   
      Hageja nõuded
   
   
               —
            
            
               tühistada täielikult vaidlusalune kohtuotsus
            
         
               —
            
            
               rahuldada esimeses astmes esitatud nõuded.
            
         
      Väited ja peamised argumendid
   
   Eesti Vabariik leiab, et Euroopa Ühenduste Esimese Astme Kohtu (edaspidi: kohus) otsus tuleb tühistada järgmistel põhjustel:
   
               1.
            
            
               Kohus moonutas tõendeid ja kohaldas valesti asutamislepingu artiklis 219 sätestatud kollegiaalsuse põhimõtet.
            
         
               2.
            
            
               Kohus tõlgendas valesti ühinemisakti ja määrust 60/2004 (1).
               
                           a)
                        
                        
                           Kohus tõlgendas valesti määruse nr 60/2004 artiklit 6, leides, et seal sätestatud mõiste „varu” alla kuuluvad ka kodumajapidamiste varud.
                           
                                       —
                                    
                                    
                                       Kohus tuvastas määruse nr 60/2004 ja ühinemisakti IV lisa 4. peatüki punkti 2 eesmärgi liiga kitsalt, piiritledes selle „mis tahes” häirete vältimisega.
                                    
                                 
                                       —
                                    
                                    
                                       Kohus tõlgendas valesti määruse 60/2004 artikli 7 lõiget 1 ja 6, kirjutades liikmesriigile ette sellise üleliigsete suhkrukoguste kõrvaldamiskohustuse, milleks puudub õiguslik alus.
                                    
                                 
                     
                           b)
                        
                        
                           Kohus tõlgendas valesti määruse 60/2004 artikli 6 lõike 1 punkti c, kitsendades lubamatult selle kohaldamisala ja arvates sellest välja Eesti suhkruvarude moodustamise asjaolud.
                           
                                       —
                                    
                                    
                                       Kohus eksis tõendite hindamisel ja moonutas tõendeid, analüüsides Eesti väidet sellest, et eestlaste tarbimises ja kultuuris oli kodumajapidamiste varude moodustamisel oluline roll.
                                    
                                 
                                       —
                                    
                                    
                                       Kohus ei hinnanud õigesti Eesti õiguspärast ootust, mis olid tekkinud seoses komisjoni liitumisläbirääkimiste käigus antud lubadustega.
                                    
                                 
                                       —
                                    
                                    
                                       Kohus ei hinnanud õigesti EL-i panust varude moodustumisel.
                                    
                                 
                     
         
               3.
            
            
               Kohus asus vääralt seisukohale, et komisjon ei rikkunud põhjendamise kohustust.
            
         
               4.
            
            
               Kohus asus vääralt seisukohale, et komisjon ei rikkunud hea usu põhimõtet.
            
         
      (1)  Komisjoni määrus (EÜ) nr 60/2004, 14. jaanuar 2004, millega sätestatakse suhkrusektori üleminekumeetmed Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemise tõttu
   ELT L 9, lk 8; ELT eriväljaanne 3/42, lk 125